To drenge på 12 og 13 år fra Frederikshavn har erkendt, at de stod bag en brand i et dommertårn på Frederikshavn Marina for 2 uger siden. Det oplyser Kanal Frederikshavn. 

De satte ild til et dommertårn tirsdag den 8. januar om efter. Tårnet bruges af Frederikshavn Sejlklub, når der er sejladser. Dommertårnet består af et gammelt styrhus, som står står fast på molen på Marina i Frederikshavn. De to drenge har også erkendt, at de forsøgte at sætte ild til en båd, som ligger tæt på dommertårnet, og at de står bag et indbrud i Arena Nord i Frederikshavn, hvor de stjal et mindre antal sodavand. Da begge drenge er under 15 år, kan de ikke straffes, men de bliver som de første i Nordjylland indberettet til det Ungdomskriminalitetsnævn, som blev oprettet 1. januar. Nævnet træffer afgørelser i sager om børn og unge i alderen 10-17 år, og nævnet, som består af en dommer, kommune og politi, kan træffe afgørelse om straksreaktioner og forbedringsforløb på op til to år - og i særlige tilfælde fire år.